ירוחם ליינר

רבי ירוחם ליינר (בכתיב יידי - ליינער; ה' בסיוון תרמ"ח - כ' באב תשכ"ד) היה אדמו"ר בארצות הברית מבית חסידות איזביצה ראדזין, חוקר תורני, ומחבר ספרים.

== ביוגרפיה ==
רבי ירוחם נולד בראדזין שנת תרמ"ח לפסיה רבקה ולרבי אברהם יהושע העשיל ליינר אשר כיהן באדמו"רות בחלם, עוד בצעירותו נודע כתלמיד חכם והתכתב עם גדולי הרבנים דאז, דוגמת המהרש"ם מברז'אן ועוד, נשא את ריקל בת רבי צבי הירש הלברשטאדט.

בית מדרשו ב[[בורו פארק]]
בשנת תרצ"א היגר לאנגליה והתגורר בשכונת קריקלווד (Cricklewood) שבלונדון, שם כיהן באדמו"רות. בשנת תש"י עבר לארצות הברית והקים את בית מדרשו בשכונת בורו פארק.

דודו של רבי ירוחם הוא מחדש התכלת רבי גרשון חנוך הניך ליינר, רבי ירוחם לבש תכלת מיצורו של רבי גרשון, בשנות השואה נשתכחה דרך עשיית התכלת של רבי גרשון, ובשנת תשי"ב חידשו חסידי ראדזין שבארץ ישראל את הפקת התכלת אך בדרך חדשה ולא כמו שעשו בעבר, רבי ירוחם לא הסכים עם שיטתם וטען שמדובר בזיוף ואף פרסם מודעות בגנותם, וטען שאין זו התכלת המקורית שחידש רבי גרשון חנוך הניך ליינר. כאשר בלו ציציותיו, חדל מללבוש עוד ציצית עם תכלת מכיוון שהיו מצויות רק הציציות החדשות, אולם כשמצא ציצית מהצביעה הישנה חזר ולבשה.

נקבר בבית הקברות בית ישראל שבוודברידג ניו ג'רזי, לאחר פטירתו שימש בנו רבי מרדכי יוסף כאדמו"ר מאיזיביצא ראדזין.

== חיבוריו ==
נואם בכנס לשם הקמת [[מקווה טהרה]]
* תפארת ירוחם ברוקלין תשכ"ח, הספר נדפס על ידי בנו.
* [https://www.hebrewbooks.org/pdfpager.aspx?req=41212&pgnum=1 מפי השמועה] שמועות מדודו רבי גרשון חנוך העניך ליינער, ניו יורק תשי"ב, (באתר היברובוקס).
* מאמר זיכרון לראשונים תולדות אדמור"י ראדזין נדפס מחדש בירושלים תשנ"ז.
*[https://tablet.otzar.org/he/book/book.php?book=100147&pagenum=2 הערות על הזהר], ניו יורק תשי"ג, באתר אוצר החכמה.

*[https://www.hebrewbooks.org/21439 קדמות ספר הזוהר] לרד"ל בתוספת מאמר נרחב בשם זוהר הרקיע באותו נושא
רבי ירוחם ליינר בחתונת הרב מאיר אספיס, יושב ראשון משמאל.
כמו כן נדפסו ממנו הגהות לספרי התכלת של דודו רבי גרשון חנוך הניך ליינר, לספר , ולספרו של סביו מי השילוח. הגהות ממנו נדפסו לפירוש רבינו בחיי, ולספר יצירה. בסוף "סדר עולם, שארית יוסף, גלגולי נשמות, סדר הדורות השלם", ניו יורק, תשמ"ה. הגהותיו על ספר החינוך ועל מנחת חינוך נדפסו בתוך "ספר ההשלמה על ספר מנחת חינוך", בסוף ספר מנחת חינוך, דפוס האחים שולזינגר, ניו יורק תשי"ב (דפוס צילום, ישראל 1984).

== ראו גם ==
* חסידות איזביצה ראדזין

==לקריאה נוספת==
* אהרן בן ציון שורין, קשת גבורים חלק ג', ירושלים תשס"ד, עמ' 133–139.
* יצחק אלפסי, אנציקלופדיה לחסידות חלק ב', "רבי ירוחם ליינר מראדזין", ירושלים תשמ"ו, עמ' תנ"ד-תנ"ה

== קישורים חיצוניים ==
===אודותיו===
* הרב יעקב ליינר, [https://www.nli.org.il/he/newspapers/hzh/1964/08/17/01/article/18 האדמו"ר ר' ירוחם ליינר זצ"ל לבית איזיביצא ראדזין] הצופה 17 באוגוסט 1964.
* [http://www.ivelt.com/forum/viewtopic.php?p=255720&sid=3e45a26c6677052d529143711a40d6f6#p255720 רבי ירוחם ליינר] בפורום "אידישע וועלט פארומס"
* 
===ממאמריו===
* בתוך: תלפיות, שנה ד', גיליון א'–ב', ניו יורק תש"ט, עמ' 167.
* הערות על ירושלמי בכתב העת סיני כרך יח עמ' [https://beta.otzar.org/#/b/614045/p/242/t/1627639729457/fs/9awyuoe6lYlqWOIjcfK34eFIztG0Q3iT0l2gVJkbr9Ze/start/560/end/566/c/1627639798917 רלו-רלח], [https://beta.otzar.org/#/b/614045/p/323/t/1627639729457/fs/9awyuoe6lYlqWOIjcfK34eFIztG0Q3iT0l2gVJkbr9Ze/start/560/end/566/c/1627640058645 שיז-שיח], באתר אוצר החכמה.
* הערות ברמב"ם בכתב העת סיני כרך מט [https://beta.otzar.org/#/b/614071/p/25/t/1627640155405/fs/0/start/0/end/0/c/1627640160578 חלק א - עמ' רפא-רפב], [https://beta.otzar.org/#/b/614090/p/48/t/1627640218094/fs/9awyuoe6lYlqWOIjcfK34eFIztG0Q3iT0l2gVJkbr9Ze/start/574/end/580/c/1627640220856 חלק ב עמ' שסח-שסט], באתר אוצר החכמה.

==הערות שוליים==

ירוחם ליינר
קטגוריה:אדמו"רים אמריקאים
קטגוריה:מחברי ספרי מוסר ומחשבה
קטגוריה:הפולמוס על קדמות הזוהר
קטגוריה:אמריקאים שנולדו ב-1888
קטגוריה:אמריקאים שנפטרו ב-1964